b"\n_START_ARTICLE_\nV\xc3\xa4ike-Hingan\n_START_PARAGRAPH_\nV\xc3\xa4ike-Hingan (Hiinas Xiao Hinggan Ling; (hiina \xe5\xb0\x8f\xe5\x85\xb4\xe5\xae\x89\xe5\xb2\xad (Xiao Xing'an Ling), vene keeles \xd0\x9c\xd0\xb0\xd0\xbb\xd1\x8b\xd0\xb9 \xd0\xa5\xd0\xb8\xd0\xbd\xd0\xb3\xd0\xb0\xd0\xbd) on m\xc3\xa4estik Aasias Mand\xc5\xbeuurias (Hiinas ja Venemaal)._NEWLINE_M\xc3\xa4estiku pikkus loodest kirdesse on umbes 500\xe2\x80\x93600 km. K\xc3\xb5rgus kuni 1429 m (Pingding Shan)._NEWLINE_Saab alguse teda Changbai m\xc3\xa4gismaast lahutava Songhua j\xc3\xb5e \xc3\xa4\xc3\xa4rest kulgeb Amuuri paremkaldal loode-kagu sihis l\xc3\xa4bi Hiina Heilongjiangi provintsi Heihe Shi'sse. Ainult m\xc3\xb5ned l\xc3\xb5unapoolsed harud k\xc3\xbc\xc3\xbcndivad 1500 m kanti, p\xc3\xb5hja pool j\xc3\xa4\xc3\xa4b m\xc3\xa4estik tunduvalt laugemaks. Teiselt poolt piirab m\xc3\xa4estiku Hiina-osa Nun Jiangi org. J\xc3\xb5ge piiravad veel Songliao tasandik ja Sanjiangi tasandik._NEWLINE_Idas j\xc3\xa4tkub m\xc3\xa4estik teisel pool Amuuri piki Juudi autonoomse oblasti piiri Amuuri oblasti ja Habarovski kraiga. Seal j\xc3\xa4\xc3\xa4b k\xc3\xb5rgus alla 1200 m ning V\xc3\xa4ike-Hingan l\xc3\xa4heb p\xc3\xb5hjas \xc3\xbcle Bureja m\xc3\xa4estikuks._NEWLINE_V\xc3\xa4ike-Hingani taimkate moodustab \xc3\xbclemineku Changbai m\xc3\xa4gismaa segalehtmetsa ja loodes paikneva Suur-Hingani taiga (lehise- ja kasemets) vahel. V\xc3\xa4ike-Hingani metsad on Birari orot\xc5\xa1onide traditsiooniline jahiala."